चुलाचुलीमा कटान रोक्न बाँसको पाइलिङ
इलामको चुलाचुली गाउँपालिका–२ मा कटान रोक्न बाँसको पाइलिङ गरिएको छ । चुलाचुली गाउँपालिका–२ बुडिझोला टोल छत्तरे गाउँमा बाँसको पाइलिङ गर्ने काम सम्पन्न भएको हो ।
प्रेम अधिकारी पशुपतिनगर (इलाम), साउन १३ गते । इलामको चुलाचुली गाउँपालिका–२ मा कटान रोक्न बाँसको पाइलिङ गरिएको छ । चुलाचुली गाउँपालिका–२ बुडिझोला टोल छत्तरे गाउँमा बाँसको पाइलिङ गर्ने काम सम्पन्न भएको हो ।बर्खामा आउने बाढी गाउँमा पस्न थालेपछि नदी नियन्त्रणका लागि बाँसको पाइलिङ गरिएको चुलाचुली गाउँपालिकाका वडाध्यक्ष लक्ष्मण श्रेष्ठले जानकारी दिनुभयो ।वडाध्यक्ष श्रेष्ठको नेतृत्व र स्थानीय उपभोक्ताको सहयोगमा बाँस पाइलिङ तटबन्धन गरिएको गाउँपालिका अध्यक्ष राजेन्द्र केरुङले जानकारी दिनुभयो ।उहाँले तत्कालका लागि बाढीले पुर्‍याउने क्षति नियन्त्रण गर्न बाँसको पाइलिङ प्रभावकारी देखिएको बताउनुभयो । चुलाचुली २ मा बर्खाको समयमा स्थानीय खोलाले कटान गरी क्षति गर्दै आएको छ ।